Държавен вестник, бр. 44, 2022 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  44
25 
 
4.4.3. Оборудването и багажът в обществените места и в отделението на оператора трябва да бъдат 
разположени и обезопасени така, че да останат в прибрано положение, когато са изложени на разчетните 
ускорения при сблъсък съгласно 4.3.3 и 4.3.4. 
 
4.4.4. Монтирането на големи масиви като основни двигатели, спомагателни двигатели, подемни 
вентилатори, трансмисии и електрическо оборудване трябва да се докаже чрез изчисления, че могат да 
издържат на разчетните ускорения при сблъсък, съгласно 4.3.3 и 
4.3.4, без разрушаване. 
 
4.4.5. Седалките, животоспасяващите уреди и предметите със значителна маса и тяхната носеща 
конструкция не трябва да се деформират или да се откъртват при натоварвания по-малки от посочените в 
4.3.3 и 4.3.4 по начин, който би попречил на последващата бърза евакуация на пътниците. 
 
4.4.6. От двете страни на всеки проход трябва да има подходящи ръкохватки, които да позволяват на 
пътниците да се държат, докато се движат. 
4.5 Конструкция на местата за сядане 
4.5.1. За всеки пътник и член на екипажа, които плавателният съд е лицензиран да превозва, се осигурява 
седалка. 
 
4.5.2. Седалките, монтирани в допълнение към тези, изисквани съгласно 4.5.1, и които не е разрешено да 
се използват при рискови навигационни ситуации или потенциално опасни метеорологични или морски 
условия, не е необходимо да отговарят на изискванията на 4.5 или 4.6.  Тези седалки трябва да бъдат 
обезопасени в съответствие с 4.4.5 и да имат ясно обозначение, че не могат да се използват в опасни 
ситуации 
 
4.5.3. Седалките трябва да са монтирани по такъв начин, че да има адекватен достъп до всяка част от 
помещението. По-специално, те не трябва да възпрепятстват достъпа или използването на каквото и да е 
основно аварийно оборудване или средства за евакуация. 
 
4.5.4. Седалките и техните приспособления, както и конструкциите в близост до седалките, трябва да 
бъдат с такава форма и дизайн и да са разположени така, че да се сведе до минимум вероятността от 
нараняване и заклещване на пътници след евентуална повреда при разчетен сблъсък съгласно 4.4.1.  
Опасните издатини и твърди ръбове се отстраняват или им се поставя облицовка. 
 
4.5.5. Седалките, предпазните колани, разположението на седалките и прилежащите им части, като 
например маси, се проектират за реално разчетно ускорение при сблъсък, както е посочено в 4.3.3. 
 
4.5.6. Всички седалки, техните опорни части и закрепващи фиксатори към палубата трябва да имат добри 
характеристики за поглъщане на вибрации и да отговарят на изискванията на приложение 9. 
 
4.6 Предпазни колани 
4.6.1. За всички седалки, от които плавателният съд бива управляван, за всички плавателни съдове с 
ускорение gcoll на разчетното ускорение при сблъсък, надвишаващо 3 g, се осигуряват предпазни колани с 
триточково захващане, които се освобождават с една ръка или с раменна сбруя, както е посочено в 4.3.3. 
 
4.6.2. На седалките за пътници и на седалките на екипажа се осигуряват предпазни колани, ако е 
необходимо, в изпълнение на предпазните мерки, описани в приложение 9. 
 
4.7 Изходи и средства за евакуация 
4.7.1. По същата причина следва да се осигури лесен, безопасен и бърз достъп от работното отделение 
до мястото за настаняване на пътниците. С цел да се осигури незабавна помощ от екипажа в аварийна 
ситуация, жилищните помещения на екипажа, включително каютите, се разполагат така, че от тях да има 
лесен, безопасен и бърз достъп до обществените помещения от вътрешната част на плавателния съд.  
 
4.7.2. Конструкцията на плавателния съд трябва да бъде такава, че всички пътници да могат безопасно 
да напуснат плавателния съд в спасителните съдове при всякакви критични условия, през деня или през 
нощта. Надеждността на местоположението на всички изходи, които могат да се използват в аварийни 
ситуации, както и на всички спасителни средства, приложимостта на процедурата за евакуация и времето 
за евакуация на всички пътници и екипаж следва да бъде демонстрирана. 
26 
 
4.7.3. Обществените помещения, маршрутите за евакуация, изходите, местата на спасителните жилетки, 
спасителните съдове и пунктовете за качване следва да бъдат ясно и трайно обозначени и осветени, 
съгласно изискванията на глава 12. 
 
4.7.4. Всички 
затворени 
обществени 
помещения 
и 
сходни 
постоянно 
затворени 
помещения, 
предназначени за пътниците или екипажа, следва да бъдат оборудвани с най-малко два изхода, 
възможно най-отдалечени един от друг.  Изходите следва да бъдат безопасно достъпни и да осигуряват 
маршрут до нормална точка на качване или слизане от плавателния съд. 
 
4.7.5. Деленето на отсеци на публичните помещения за осигуряване на убежище в случай на пожар може 
да е необходимо в съответствие със 7.4.4.1 и b7.11.1. 
 
4.7.6. Вратите на изходите трябва да могат лесно да се отварят отвътре и отвън на плавателния съд през 
деня и през нощта.  Механизмите за работа трябва да са на видими места, с бърз достъп и достатъчна 
здравина.  
 
4.7.7. Устройствата за затваряне и заключване на изходите трябва да бъдат лесно видими за съответния 
член на екипажа, когато вратите са затворени, и в безопасно работно състояние, както чрез пряка 
видимост, така и чрез маркировка.  Конструкцията на външните врати трябва да бъде такава, че да 
свежда до минимум вероятността да бъдат блокирани от заледяване или отломки. 
 
4.7.8. Плавателният съд следва да разполага с достатъчен брой изходи за улесняване на бързото и 
безпрепятствено евакуиране на лицата, носещи спасителни жилетки в аварийни ситуации като повреда 
при сблъсък или пожар. 
 
4.7.9. В близост до изходите следва да има достатъчно пространство за член на екипажа, който да 
насочва пътниците и да осигури бързата им евакуация. 
 
4.7.10. Всички изходи, заедно с техните устройства за отваряне, следва да бъдат подходящо маркирани 
за насочване на пътниците. Трябва да има и подходяща маркировка за ориентация на спасителния 
персонал, намиращ се извън плавателния съд. 
 
4.7.11. Опорите за краката, стълбите и т.н., които осигуряват достъп от вътрешната страна до изходите, 
следва да бъдат със стабилна конструкция и трайно закрепване.  Където е необходимо, се осигуряват 
постоянни ръкохватки за подпомагане на лицата, които използват изходите, като те следва да бъдат 
пригодни за възможните ъгли на крен или надлъжен наклон на кораба. 
 
4.7.12. За всяко лице се осигуряват най-малко два маршрута за евакуация без препятствия. Маршрутите 
за евакуация се разполагат по такъв начин, че в случай на евентуални повреди или аварийни ситуации да 
има на разположение подходящи съоръжения за евакуация, като пътеките за евакуация трябва да са с 
нужното осветление от основните и аварийните източници на енергия. 
 
4.7.13. Размерите на проходите, вратите и стълбищата, които са част от маршрутите за евакуация, 
следва да позволяват лесно придвижване на хора, когато носят спасителни жилетки.  По пътеките за 
евакуация не трябва да има издатини, които биха могли да причинят нараняване, да захванат дрехи, да 
повредят спасителните жилетки или да ограничат евакуацията на лица с увреждания. 
 
4.7.14. Трябва да бъдат поставени подходящи надписи за насочване на пътниците към изходите. 
 
4.7.15. На борда следва да има пунктове за качване, които да бъдат подходящо оборудвани за евакуация 
на пътниците в спасителните средства. Това осигуряване следва да включва ръкохватки, обработка 
срещу плъзгане по палубата за качване и подходящо пространство, което е чисто от клинове, кнехтове и 
други подобни приспособления. 
 
4.8 Време за евакуация 
4.8.1. Механизмите за евакуация се проектират така, че плавателният съд да може да се евакуира при 
контролирани условия в период от време, равно на една трета от времето за противопожарна защита на 
конструкцията, предвидено в 7.4.2 за зони с висок риск от пожар, след изваждане на период от 7 минути 
за действията по първоначално откриване и потушаване. 
 
където: 
 
SFP = времето за противопожарна защита на конструкцията (min)